**FELHÍVÁS**

**KÖRÖS-MAROS NEMZETI PARKI TERMÉK**

VÉDJEGY KÉRELMEZÉSÉRE

A Körös-Maros Nemzeti Park Igazgatóság védjegyet kíván adományozni mindazoknak a jellegzetes helyi előállítású termékeknek, amelyek a Körös-Maros Nemzeti Park Igazgatóság működési területén természetvédelmi oltalom alatt álló területen (Nemzeti Park, Természetvédelmi Terület, Natura 2000) termeltek, vagy készítettek, és előállításuk a természettel összhangban történik. Pályázni az alábbi termékekkel lehet:

* **mézek (kivéve fehér akác, gyalogakác, aranyvessző, bálványfa és selyemkóró, repce, napraforgó méz),**
* **feldolgozott tejtermékek,**
* **lekvárok, szörpök,**
* **húskészítmények**

**A védjegy célja:**

A helyi kézművesek, kisvállalkozások támogatása, az eladásra szánt termékeik megbecsülésének növelése, a helyi készítésű élelmiszerek fogyasztási kultúrájának emelése, a helyi termékek piacra jutásának elősegítése, és a természettel harmonikus gazdálkodás és termékek előállításának ösztönzése.

**Pályázati csomag:**

A védjegy megszerzéséhez védjegyhasználati kérelmet és termék(ek)et kell benyújtani, melyet a Nemzeti Parki Tanúsítványi Bizottság bírál el. A kérelem formanyomtatványa, valamint a pályázati feltételeket, a bírálat alapelveit és a használat feltételeit tartalmazó dokumentum letölthető a nemzeti park honlapjáról ([www.kmnp.hu](http://www.kmnp.hu)).

*A pályázati dokumentációhoz szükséges csatolni:* őstermelő esetén: őstermelői igazolvány és betétlap másolata; területhasználatot igazoló dokumentum: pl.: bérleti szerződés, gyűjtési engedély, stb.; térképen kérjük jelölni a védett/Natura 2000 területet, ahol a gazdálkodás történik: legeltetés, gyűjtés, tartás, stb.

**A benyújtás módja, ideje:**

A kérelmet egy példányban, egy termékmintával együtt postai úton (5541 Szarvas, Pf.: 72.), vagy személyesen a Körös-Maros Nemzeti Park Igazgatósághoz kell eljuttatni **2022. február 28. 12.00 óráig.** Hiánypótlásra egyszer van lehetőség!

Elbírálás határideje: **2022. március**

*Romlandó termékek esetén a termékminta leadásáról előzetes egyeztetés szükséges!*

**További információ:**

Marosi Beáta (66/313-855)

e-mail: beata.marosi@kmnp.hu

****

**Pályázati feltételek és bírálati szempontok**

**a Körös-Maros Nemzeti Parki Termék Védjegy használatához**

**A Védjegy**

A Körös-Maros Nemzeti Parki Termék védjegyet az *1. számú melléklet* tartalmazza. A védjegy jogosultja a Körös-Maros Nemzeti Park Igazgatóság.

**A Védjegy célja**

1. A Nemzeti Parki Termék Védjegy (a továbbiakban: Védjegy) alkalmazásának elsődleges célja a természetvédelmi oltalom alatt álló területeken működő helyi vállalkozások, gazdálkodók, gazdálkodó szervezetek támogatása, az eladásra szánt termékeik megbecsülésének növelése, piaci lehetőségeinek bővítése.
2. A Védjegy alkalmazásának célja továbbá, a környezettudatosság növelése, a természetvédelem társadalmi megítélésének általános javítása, valamint a térségi, természetvédelmi, vidékfejlesztési és gazdasági együttműködések erősítése.
3. A térség természeti, táji és kulturális sajátosságainak, helyi hagyományainak megőrzése és népszerűsítése.

**A Védjegy használati jogának megszerzése**

A védjegy használati jogának megszerzéséhez pályázatot kell benyújtani, amely tartalmazza a 3/a (élelmiszer termékekhez) számú mellékletben található védjegyhasználati kérelmet. A pályázat benyújtásának módját, helyét és idejét a pályázati felhívás tartalmazza.

**Pályázók köre**

Mindazok az őstermelők, kistermelők, vállalkozók, vállalatok, valamint civil szervezetek, amelyek a Körös-Maros Nemzeti Park Igazgatóság területén működnek és kereskedelmi forgalomba hozható helyi termékkel rendelkeznek. Pályázni kizárólag saját készítésű termékekkel lehet. A pályázónak rendelkeznie kell a termék előállítására és forgalmazására vonatkozó engedéllyel, jogosultsággal.

Kizárásra kerülnek a pályázatból mindazok,

1. akit az elmúlt 5 évben természetkárosítás, hulladékgazdálkodás rendjének megsértése, vagy környezetkárosítás miatt a bíróság jogerősen elmarasztalt,
2. akinek felelősségét az elmúlt 2 évben szabálysértési eljárásban természetvédelmi szabálysértés elkövetése miatt jogerősen megállapították,
3. akivel szemben – természetes, vagy jogi személyként, vagy jogi személyiség nélküli társaságként – jogerősen természetvédelmi, környezetvédelmi, állategészségügyi, vagy élelmiszerlánc biztonsági bírságot szabtak ki, az azt követő 2 évig,
4. aki felszámolási, végelszámolási, vagy csődeljárás alatt áll,
5. akinek 60 napnál régebben lejárt köztartozása áll fenn,
6. akivel szemben a védjegyjogosult 60 napnál régebben lejárt követelést tart nyilván,
7. akivel szemben a védjegyhasználati szerződést szerződésszegés miatt felmondták, az azt követő legalább egy, legfeljebb öt évig.

**A pályázatok elbírálása**

A beérkező pályázatokat a Földművelésügyi Miniszter által átruházott hatáskörben, a nemzeti park igazgatóságok irányítási feladatait ellátó állami vezető, szakmai felügyelet tagjai bírálják el, majd javaslatuk, valamint a termékminták alapján a Nemzeti Parki Tanúsítványi Bizottság (NPTB) értékeli, amelynek elnöke a nemzeti park igazgatója, tagjait pedig az igazgató kéri fel. A pályázat során leadott termékminták a pályázó tulajdonát képezik, megőrzésüket, raktározását az elbírálás után, a Körös-Maros Nemzeti Park Igazgatóság nem vállalja. Azok visszavételéről a pályázó gondoskodik.

**Értékelési alapelvek**

Az NPTB a bírálatot az alábbi általános értékelési szempontok figyelembevételével végzi el:

1. a termék előállítása a Körös-Maros Nemzeti Park Igazgatóság működési területén történjen,
2. a termék elsősorban helyi nyersanyagokból készüljön és túlnyomóan ne tartalmazza tájidegen, illetve termőhelyidegen növény származékát, vagy tájidegen, vadon élő állat származékát,
3. a készítő tevékenységének végzését a térség munkaerő kínálatára alapozza,
4. a termék a minőségével, megjelenésével, vagy más kivételes tulajdonságával jól reprezentálja a térség természeti, táji és kulturális sajátosságait,
5. a pályázó a tevékenységét a helyi hagyományokra és helyi sajátosságokra alapozva végezze,
6. a pályázó tevékenysége mintaértékű legyen más termelők részére,
7. a termék megfeleljen a hazai és európai uniós normáknak, szabályoknak, és illeszkedjen a fenntartható fejlődés elvéhez.

**Speciális értékelési szempontok**

Az NPTB a beérkezett kérelmeket az alábbi értékelési szempontrendszer alapján rangsorolja:

Területi lehatárolás: A Körös-Maros Nemzeti Parki Termék földrajzi hatálya a következő településekre terjed ki:

* **Békés megye:** [*Almáskamarás*](http://hu.wikipedia.org/wiki/Alm%C3%A1skamar%C3%A1s)*,* [*Battonya*](http://hu.wikipedia.org/wiki/Battonya)*, Békés, Békéscsaba,* [*Békéssámson*](http://hu.wikipedia.org/wiki/B%C3%A9k%C3%A9ss%C3%A1mson)*,* [*Békésszentandrás*](http://hu.wikipedia.org/wiki/B%C3%A9k%C3%A9sszentandr%C3%A1s)*,* [*Bélmegyer*](http://hu.wikipedia.org/wiki/B%C3%A9lmegyer)*,* [*Biharugra*](http://hu.wikipedia.org/wiki/Biharugra)*,* [*Bucsa*](http://hu.wikipedia.org/wiki/Bucsa)*,* [*Csabacsűd*](http://hu.wikipedia.org/wiki/Csabacs%C5%B1d)*,* [*Csabaszabadi*](http://hu.wikipedia.org/wiki/Csabaszabadi)*,* [*Csanádapáca*](http://hu.wikipedia.org/wiki/Csan%C3%A1dap%C3%A1ca)*,* [*Csárdaszállás*](http://hu.wikipedia.org/wiki/Cs%C3%A1rdasz%C3%A1ll%C3%A1s)*,* [*Csorvás*](http://hu.wikipedia.org/wiki/Csorv%C3%A1s)*,* [*Dévaványa*](http://hu.wikipedia.org/wiki/D%C3%A9vav%C3%A1nya)*,* [*Doboz*](http://hu.wikipedia.org/wiki/Doboz)*,* [*Dombegyház*](http://hu.wikipedia.org/wiki/Dombegyh%C3%A1z)*,* [*Dombiratos*](http://hu.wikipedia.org/wiki/Dombiratos)*,* [*Ecsegfalva*](http://hu.wikipedia.org/wiki/Ecsegfalva)*, Elek,* [*Füzesgyarmat*](http://hu.wikipedia.org/wiki/F%C3%BCzesgyarmat)*,* [*Gádoros*](http://hu.wikipedia.org/wiki/G%C3%A1doros)*,* [*Gerendás*](http://hu.wikipedia.org/wiki/Gerend%C3%A1s)*, Geszt,* [*Gyomaendrőd*](http://hu.wikipedia.org/wiki/Gyomaendr%C5%91d)*, Gyula,* [*Hunya*](http://hu.wikipedia.org/wiki/Hunya)*,* [*Kamut*](http://hu.wikipedia.org/wiki/Kamut)*,* [*Kardos*](http://hu.wikipedia.org/wiki/Kardos_%28telep%C3%BCl%C3%A9s%29)*,* [*Kardoskút*](http://hu.wikipedia.org/wiki/Kardosk%C3%BAt)*,* [*Kaszaper*](http://hu.wikipedia.org/wiki/Kaszaper)*,* [*Kertészsziget*](http://hu.wikipedia.org/wiki/Kert%C3%A9szsziget)*,* [*Kétegyháza*](http://hu.wikipedia.org/wiki/K%C3%A9tegyh%C3%A1za)*,* [*Kétsoprony*](http://hu.wikipedia.org/wiki/K%C3%A9tsoprony)*,* [*Kevermes*](http://hu.wikipedia.org/wiki/Kevermes)*,* [*Kisdombegyház*](http://hu.wikipedia.org/wiki/Kisdombegyh%C3%A1z)*, Körösladány,* [*Körösnagyharsány*](http://hu.wikipedia.org/wiki/K%C3%B6r%C3%B6snagyhars%C3%A1ny)*,* [*Köröstarcsa*](http://hu.wikipedia.org/wiki/K%C3%B6r%C3%B6starcsa)*,* [*Körösújfalu*](http://hu.wikipedia.org/wiki/K%C3%B6r%C3%B6s%C3%BAjfalu)*,* [*Kötegyán*](http://hu.wikipedia.org/wiki/K%C3%B6tegy%C3%A1n)*,* [*Kondoros*](http://hu.wikipedia.org/wiki/Kondoros)*,* [*Kunágota*](http://hu.wikipedia.org/wiki/Kun%C3%A1gota)*, Lőkösháza,* [*Magyarbánhegyes*](http://hu.wikipedia.org/wiki/Magyarb%C3%A1nhegyes)*,* [*Magyardombegyház*](http://hu.wikipedia.org/wiki/Magyardombegyh%C3%A1z)*,* [*Medgyesbodzás*](http://hu.wikipedia.org/wiki/Medgyesbodz%C3%A1s)*,* [*Medgyesegyháza*](http://hu.wikipedia.org/wiki/Medgyesegyh%C3%A1za)*, Mezőberény, Mezőgyán, Mezőhegyes, Mezőkovácsháza, Méhkerék, Murony,* [*Nagybánhegyes*](http://hu.wikipedia.org/wiki/Nagyb%C3%A1nhegyes)*,* [*Nagykamarás*](http://hu.wikipedia.org/wiki/Nagykamar%C3%A1s)*,* [*Nagyszénás*](http://hu.wikipedia.org/wiki/Nagysz%C3%A9n%C3%A1s)*, Okány, Orosháza, Örménykút,* [*Pusztaföldvár*](http://hu.wikipedia.org/wiki/Pusztaf%C3%B6ldv%C3%A1r)*,* [*Pusztaottlaka*](http://hu.wikipedia.org/wiki/Pusztaottlaka)*,* [*Sarkad*](http://hu.wikipedia.org/wiki/Sarkad)*,* [*Sarkadkeresztúr*](http://hu.wikipedia.org/wiki/Sarkadkereszt%C3%BAr)*,* [*Szabadkígyós*](http://hu.wikipedia.org/wiki/Szabadk%C3%ADgy%C3%B3s)*, Szarvas,* [*Szeghalom*](http://hu.wikipedia.org/wiki/Szeghalom)*,* [*Tarhos*](http://hu.wikipedia.org/wiki/Tarhos)*,* [*Telekgerendás*](http://hu.wikipedia.org/wiki/Telekgerend%C3%A1s)*,* [*Tótkomlós*](http://hu.wikipedia.org/wiki/T%C3%B3tkoml%C3%B3s)*,* [*Újkígyós*](http://hu.wikipedia.org/wiki/%C3%9Ajk%C3%ADgy%C3%B3s)*,* [*Újszalonta*](http://hu.wikipedia.org/wiki/%C3%9Ajszalonta)*,* [*Végegyháza*](http://hu.wikipedia.org/wiki/V%C3%A9gegyh%C3%A1za)*,* [*Vésztő*](http://hu.wikipedia.org/wiki/V%C3%A9szt%C5%91)*,* [*Zsadány*](http://hu.wikipedia.org/wiki/Zsad%C3%A1ny)
* **Csongrád megye:** *Ambrózfalva, Apátfalva, Árpádhalom, Csanádalberti, Csanádpalota, Derekegyház, Deszk, Eperjes, Fábiánsebestyén, Ferencszállás, Földeák, Hódmezővásárhely, Királyhegyes, Kiszombor, Klárafalva, Kövegy, Kübekháza, Magyarcsanád, Makó, Maroslele, Mártély, Mindszent, Nagyér, Nagylak, Nagymágocs, Nagytőke, Óföldeák, Pitvaros, Szegvár, Szentes, Székkutas*
* **Jász-Nagykun-Szolnok megye:** *Kisújszállás, Kunszentmárton, Mesterszállás, Mezőtúr, Öcsöd, Szelevény, Tiszaföldvár, Túrkeve*

Védjegyhasználat kizárólag a fenti településekről származó termékek tekintetében engedélyezhető.

Előállítás:

A termék előállításának módjáról a kérelmező nyilatkozatot nyújt be. Alapvető követelmény a védjegyhasználat során a környezetkímélő vagy annak bevezetését vállaló gazdálkodás keretében történő élelmiszertermelés. Tehát a védjegyhasználatból nincsenek kizárva azok, akik egyelőre nem folytatnak környezetkímélő gazdálkodást, de vállalják az arra való átállást. Ilyen módón a védjegyrendszer ösztönzi (önkéntesen vállalható minőségtanúsítási szempontokkal és ingyenes tanácsadási tevékenységgel) a környezetkímélő gazdálkodásra történő átállást.

Csomagolás:

Az értékelés figyelembe veszi a termék/termékek csomagolásának módját is. Fontos, hogy se a termék, se annak csomagolása ne szennyezze a környezetet, a termék összetétele élettartamának egyetlen fázisában se legyen káros az egészségre (gyártás, felhasználás, megsemmisítés). A csomagoló anyagok elsősorban újrahasznosított vagy újrahasznosítható, biológiailag lebomló anyagok, főként helyi nyersanyagok legyenek.

Speciális termékjellemzők:

Az értékelés kiterjed a termék kivételes (átlag feletti) minőségére, amellyel jól reprezentálja a régiót, a helyi specialitásokat. A termék minőségi sajátosságait az NPTB ítéli meg a termékminta alapján (indokolt esetben fénykép vagy a termék kérvényben megadott tulajdonságainak leírása alapján). Az NPTB egy terméket (csomagolásával együtt) a feldolgozás pontossága, működés, eredetiség, esztétikai és érzékszervi tulajdonságok (illat, íz, stb.) valamint környezet- és természetvédelmi szempontok szerint bírál el (összehasonlítva az adott termék átlagos típusával). Fontos, hogy a terméken, alkotáson lévő motívumok összefüggjenek a Dél-Tiszántúllal, vagy olyan leírást, magyarázatot, feliratot tartalmazzon, amely a származását egyértelműen jelzi. Előnyként kell kezelni, ha az alkotás elnevezése a régióból származó helyi elnevezést is tartalmaz.

Az NPTB a védjegyhasználati engedélyt egy termék vonatkozásában abban az esetben adhatja meg, ha a termék és annak termelője egyszerre teljesíti a következő feltételeket:

A védjegyhasználati kérelem (nyilatkozat) 5./I./b. pontjában meghatározott jogosult

* az 5./I./a. pontban szereplő valamely településen végzi a termék előállítását;
* az 5./I. pontban meghatározott kötelezően teljesítendő (kizáró) feltételek mindegyikének megfelel;
* az 5./II. pontban foglalt a termék előállításának módjáról szóló feltételek legalább egyikének megfelel;
* az 5./III. pontban foglalt kötelezően választható termékjellemzőkkel kapcsolatos feltételek közül legalább 10-et megjelöl;
* az 5./IV. pontban foglalt környezetkímélő csomagolással kapcsolatos feltételek közül legalább 1-nek megfelel;

**A Védjegy használatának engedélyezése**

A Körös-Maros Nemzeti Park Igazgatóság, mint védjegyjogosult a Védjegy használatát – pályázat alapján – a 4. számú mellékletben foglalt védjegyhasználati szerződés alapján engedélyezi, amely a Felek bármelyike által lényegesnek tartott szerződési feltételekkel kiegészíthető. A védjegyhasználatra jogosult számára biztosított előnyök: a www.nemzetiparkitermek.hu weboldalon a nemzeti parki termék és alkotójának bemutatása; a

nemzeti park külső helyszínre történő kitelepülései során megjelenési lehetőség; nemzeti parki termék matrica biztosítása.

**Védjegyhasználat díja**

A Körös-Maros Nemzeti Parki Termék Védjegy használata díjtalan, de a védjegyjogosult fenntartja a jogot, hogy ezen a későbbiekben módosítson.

**Védjegyhasználat ellenőrzése**

1. A védjegyhasználó által előállított termék és a nyújtott szolgáltatás minősége, megjelenése nem csorbíthatja a védjegyjogosult jó hírnevét.
2. A védjegyjogosult – az NPTB felkérésére és bevonásával – ellenőrzi a kiegészített védjeggyel ellátott áruk minőségét, illetve a védjegy szerződés rendeltetésszerű használatát. Az ellenőrzésről jegyzőkönyvet kell készíteni.
3. Az ellenőrzés rendjét, a védjegyhasználó ellenőrzéshez történő hozzájárulását a védjegyhasználati szerződésben rögzíteni kell.
4. A védjegyjogosult a védjegyhasználati szerződés lejártakor köteles ellenőrizni a védjegyhasználati szerződésben foglaltak betartását.

**Védjegyhasználati jog megsértése**

1. A védjegyhasználati szerződés megszegése esetén az abban foglalt szankciókat kell alkalmazni.
2. A védjegyjogosult az NPTB javaslata alapján a védjegyhasználót a védjegyhasználati pályázati eljárásból – a szerződésszegés súlyától függően – legalább egy, legfeljebb öt évre terjedő időtartamra kizárhatja.

**Védjegyhasználati szerződés meghosszabbítása**

1. A védjegyhasználati szerződés lejártát megelőzően a védjegyhasználó a szerződésben foglaltak szerint kérheti annak meghosszabbítását a védjegyjogosulttól.
2. A védjegyjogosult a szerződés meghosszabbításáról az NPTB javaslata alapján dönt.

**Védjegyhasználati jog megszűnése**

1. Védjegyhasználati szerződést legkevesebb 1, legfeljebb 5 évre lehet kötni.
2. A védjegyhasználati jog megszűnik, ha a Védjegyhasználó a védjegy használatáról bármilyen okból lemond.
3. A védjegyhasználati szerződést az abban foglaltak szerint lehet megszüntetni.

**1. számú melléklet: Körös-Maros Nemzeti Parki Termék Védjegy**



**2. számú melléklet**

**Árujegyzék**

**1. osztály** Magyarországról származó ipari, tudományos, fényképészeti, mezőgazdasági, kertészeti, erdészeti vegyi termékek; trágyák; élelmiszerek tartósítására szolgáló vegyi anyagok; cserzőanyagok.

**4. osztály** Magyarországról származó viaszgyertyák, gyertyabelek.

**5. osztály** Magyarországról származó gyógyszerészeti és állatgyógyászati készítmények; egészségügyi készítmények gyógyászati használatra; diétás anyagok gyógyászati használatra, bébiételek; fertőtlenítőszerek; kártékony állatok és növények irtására szolgáló készítmények; gombaölő szerek (fungicidek), gyomirtó szerek (herbicidek).

**10. osztály** Magyarországról származó állatgyógyászati készülékek és műszerek.

**16. osztály** Magyarországról származó papír, karton és ezen anyagokból készült termékek, amelyek nem tartoznak más osztályokba; nyomdaipari termékek; könyvkötészeti anyagok; fényképek; papíripari cikkek, papíripari vagy háztartási ragasztóanyagok; anyagok művészek részére; ecsetek; írógépek és irodai cikkek (bútorok kivételével); tanítási és oktatási anyagok (készülékek kivételével); csomagolásra szolgáló műanyagok (amelyek nem tartoznak más osztályokba); nyomdabetűk; klisék.

**18. osztály** Magyarországról származó bőr és bőrutánzatok, ezen anyagokból készült olyan termékek, amelyek nem tartoznak más osztályokba; állatbőrök és irhák; utazótáskák és bőröndök; esernyők, napernyők és sétapálcák; ostorok, hámok, nyergek és lószerszámok.

**20. osztály** Magyarországról származó bútorok, tükrök, keretek; fából, parafából, nádból, gyékényből, fűzfavesszőből, szaruból, csontból, elefántcsontból, halcsontból, kagylóhéjból, tajtékból és mindezek pótanyagaiból vagy műanyagokból készült termékek, amelyek nem tartoznak más osztályokba.

**21. osztály** Magyarországról származó eszközök, edények és tartályok háztartási és konyhai célokra; fésűk és szivacsok; kefék (az ecsetek kivételével); takarító eszközök; vasforgács; nyers vagy félig megmunkált üveg (kivéve az építéshez használt üveget); üveg-, porcelán- és fajanszáruk, amelyek nem tartoznak más osztályokba.

**22. osztály** Magyarországról származó kötelek, zsinegek, hálók, sátrak, ponyvák, vitorlavásznak, vitorlák, zsákok és táskák (amelyek nem tartoznak más osztályokba); párnázó és tömőanyagok (gumi és műanyagok kivételével); nyers textilrostok.

**23. osztály** Magyarországról származó fonalak és cérnák textilipari felhasználásra.

**24. osztály** Magyarországról származó textíliák és textiláruk, amelyek nem tartoznak más osztályokba; ágy- és asztalneműk.

**25. osztály** Magyarországról származó ruházati cikkek, cipők, kalapáruk.

**26. osztály** Magyarországról származó csipkék és hímzések, szalagok és zsinórok; gombok, ruhakapcsok és fűzőlyukak, gombostűk és tűk; művirágok.

**27. osztály** Magyarországról származó szőnyegek, lábtörlők (szalmából), gyékények és nádfonatok, nem textil falikárpitok.

**28. osztály** Magyarországról származó játékok, játékszerek; testnevelési és sportcikkek, amelyek nem tartoznak más osztályokba; karácsonyfadíszek.

**29. osztály** Magyarországról származó hús, hal-, baromfi- és vadhús; húskivonatok; tartósított, fagyasztott, szárított és főzött gyümölcsök és zöldségek; zselék, lekvárok (dzsemek), kompótok; tojások, tej és tejtermékek; étkezési olajok és zsírok.

**30. osztály** Magyarországról származó tea, lisztek és más gabonakészítmények, kenyér, péksütemények és cukrászsütemények, fagylaltok; méz, élesztő, sütőporok; só, mustár; ecet, fűszeres mártások; fűszerek; jég.

**31. osztály** Magyarországról származó mezőgazdasági, kertészeti, erdészeti termékek és magok, amelyek nem tartoznak más osztályokba; élő állatok; friss gyümölcsök és zöldségek; vetőmagok, élő növények és virágok; tápanyagok állatok számára.

**32. osztály** Magyarországról származó sörök; ásványvizek és szénsavas vizek, egyéb alkoholmentes italok; gyümölcsitalok és gyümölcslevek; szörpök és más készítmények italokhoz.

**33. osztály** Magyarországról származó alkoholtartalmú italok (a sörök kivételével).

**39. osztály** Magyarországról származó szállítás; áruk csomagolása és raktározása; utazásszervezés.

**41. osztály** Magyarországról származó nevelés; szakmai képzés; szórakoztatás; sport- és kulturális tevékenységek.

**43. osztály** Magyarországról származó vendéglátási (élelmezési) szolgáltatások; időleges szállásadás.

**44. osztály** Magyarországról származó állatgyógyászati szolgáltatások; higiéniai és szépségápolási szolgáltatások emberek és állatok részére; mezőgazdasági, kertészeti és erdészeti szolgáltatások.

**3/a számú melléklet**

**VÉDJEGYHASZNÁLATI KÉRELEM ÉLELMISZER TERMÉKHEZ**

**NYILATKOZAT**

Jelen nyilatkozat alapján a *Körös-Maros Nemzeti Park Igazgatóság* *(székhely: 5540 Szarvas, Anna-liget 1.) mint védjegyjogosult „Körös-Maros Nemzeti Parki Termék”* elnevezésű tanúsító védjegyének használati engedélyét kérelmezem, a kapcsolódó védjegyszabályzat alapján. Önként, büntetőjogi felelősségem teljes tudatában, a valóságnak megfelelően nyilatkozom a védjegyhasználattal érintett termékek minőségi és egyéb jellemzőiről, az alábbiak szerint:

1. **Védjegyhasználó/Kérelmező adatai:**

|  |  |
| --- | --- |
| Név/cégnév: |  |
| Lakcím/székhely: |  |
| Anyja neve:[[1]](#footnote-1) |  |
| Születési hely, idő: |  |
| Cégjegyzékszám/vállalkozói igazolvány száma: |  |
| Adószám/adóazonosító: |  |
| Termelői regisztrációs szám: |  |
| FELIR azonosító: |  |
| Képviselő neve, beosztása:[[2]](#footnote-2) |  |
| Gazdálkodás címe(i): |  |
| Telefonszám: |  |
| E-mail: |  |
| Honlap: |  |

1. **Védjegyhasználó/Kérelmező bemutatása** (*Mióta foglalkozik gazdálkodással, mekkora területen mit termel/mit dolgoz fel/állít elő, hány embert foglalkoztat? Max. 10 sorban*):

|  |
| --- |
|  |

1. **A termék(ek) felsorolása és rövid leírás minden termékről**[[3]](#footnote-3):

|  |
| --- |
|  |

1. **A termék(ek) rendelkezésre állása** (Milyen időszakonként, milyen rendszerességgel és mennyit tud előállítani/feldolgozni/termelni az adott termékből kereskedelmi színvonalon?):

|  |
| --- |
|  |

1. **Minőségi nyilatkozat**

**5./I. Kötelezően teljesítendő feltételek:**

**a**. A védjegyet olyan termékeken kívánom feltüntetni, melyeket az alábbi védjegyhasználatra jogosult településeken állítanak elő. Feldolgozott termékek esetében főbb alapanyagonként adandó meg a származási hely (megfelelő aláhúzandó):

* **Békés megye:** [*Almáskamarás*](http://hu.wikipedia.org/wiki/Alm%C3%A1skamar%C3%A1s)*,* [*Battonya*](http://hu.wikipedia.org/wiki/Battonya)*, Békés, Békéscsaba,* [*Békéssámson*](http://hu.wikipedia.org/wiki/B%C3%A9k%C3%A9ss%C3%A1mson)*,* [*Békésszentandrás*](http://hu.wikipedia.org/wiki/B%C3%A9k%C3%A9sszentandr%C3%A1s)*,* [*Bélmegyer*](http://hu.wikipedia.org/wiki/B%C3%A9lmegyer)*,* [*Biharugra*](http://hu.wikipedia.org/wiki/Biharugra)*,* [*Bucsa*](http://hu.wikipedia.org/wiki/Bucsa)*,* [*Csabacsűd*](http://hu.wikipedia.org/wiki/Csabacs%C5%B1d)*,* [*Csabaszabadi*](http://hu.wikipedia.org/wiki/Csabaszabadi)*,* [*Csanádapáca*](http://hu.wikipedia.org/wiki/Csan%C3%A1dap%C3%A1ca)*,* [*Csárdaszállás*](http://hu.wikipedia.org/wiki/Cs%C3%A1rdasz%C3%A1ll%C3%A1s)*,* [*Csorvás*](http://hu.wikipedia.org/wiki/Csorv%C3%A1s)*,* [*Dévaványa*](http://hu.wikipedia.org/wiki/D%C3%A9vav%C3%A1nya)*,* [*Doboz*](http://hu.wikipedia.org/wiki/Doboz)*,* [*Dombegyház*](http://hu.wikipedia.org/wiki/Dombegyh%C3%A1z)*,* [*Dombiratos*](http://hu.wikipedia.org/wiki/Dombiratos)*,* [*Ecsegfalva*](http://hu.wikipedia.org/wiki/Ecsegfalva)*, Elek,* [*Füzesgyarmat*](http://hu.wikipedia.org/wiki/F%C3%BCzesgyarmat)*,* [*Gádoros*](http://hu.wikipedia.org/wiki/G%C3%A1doros)*,* [*Gerendás*](http://hu.wikipedia.org/wiki/Gerend%C3%A1s)*, Geszt,* [*Gyomaendrőd*](http://hu.wikipedia.org/wiki/Gyomaendr%C5%91d)*, Gyula,* [*Hunya*](http://hu.wikipedia.org/wiki/Hunya)*,* [*Kamut*](http://hu.wikipedia.org/wiki/Kamut)*,* [*Kardos*](http://hu.wikipedia.org/wiki/Kardos_%28telep%C3%BCl%C3%A9s%29)*,* [*Kardoskút*](http://hu.wikipedia.org/wiki/Kardosk%C3%BAt)*,* [*Kaszaper*](http://hu.wikipedia.org/wiki/Kaszaper)*,* [*Kertészsziget*](http://hu.wikipedia.org/wiki/Kert%C3%A9szsziget)*,* [*Kétegyháza*](http://hu.wikipedia.org/wiki/K%C3%A9tegyh%C3%A1za)*,* [*Kétsoprony*](http://hu.wikipedia.org/wiki/K%C3%A9tsoprony)*,* [*Kevermes*](http://hu.wikipedia.org/wiki/Kevermes)*,* [*Kisdombegyház*](http://hu.wikipedia.org/wiki/Kisdombegyh%C3%A1z)*, Körösladány,* [*Körösnagyharsány*](http://hu.wikipedia.org/wiki/K%C3%B6r%C3%B6snagyhars%C3%A1ny)*,* [*Köröstarcsa*](http://hu.wikipedia.org/wiki/K%C3%B6r%C3%B6starcsa)*,* [*Körösújfalu*](http://hu.wikipedia.org/wiki/K%C3%B6r%C3%B6s%C3%BAjfalu)*,* [*Kötegyán*](http://hu.wikipedia.org/wiki/K%C3%B6tegy%C3%A1n)*,* [*Kondoros*](http://hu.wikipedia.org/wiki/Kondoros)*,* [*Kunágota*](http://hu.wikipedia.org/wiki/Kun%C3%A1gota)*, Lőkösháza,* [*Magyarbánhegyes*](http://hu.wikipedia.org/wiki/Magyarb%C3%A1nhegyes)*,* [*Magyardombegyház*](http://hu.wikipedia.org/wiki/Magyardombegyh%C3%A1z)*,* [*Medgyesbodzás*](http://hu.wikipedia.org/wiki/Medgyesbodz%C3%A1s)*,* [*Medgyesegyháza*](http://hu.wikipedia.org/wiki/Medgyesegyh%C3%A1za)*, Mezőberény, Mezőgyán, Mezőhegyes, Mezőkovácsháza, Méhkerék, Murony,* [*Nagybánhegyes*](http://hu.wikipedia.org/wiki/Nagyb%C3%A1nhegyes)*,* [*Nagykamarás*](http://hu.wikipedia.org/wiki/Nagykamar%C3%A1s)*,* [*Nagyszénás*](http://hu.wikipedia.org/wiki/Nagysz%C3%A9n%C3%A1s)*, Okány, Orosháza, Örménykút,* [*Pusztaföldvár*](http://hu.wikipedia.org/wiki/Pusztaf%C3%B6ldv%C3%A1r)*,* [*Pusztaottlaka*](http://hu.wikipedia.org/wiki/Pusztaottlaka)*,* [*Sarkad*](http://hu.wikipedia.org/wiki/Sarkad)*,* [*Sarkadkeresztúr*](http://hu.wikipedia.org/wiki/Sarkadkereszt%C3%BAr)*,* [*Szabadkígyós*](http://hu.wikipedia.org/wiki/Szabadk%C3%ADgy%C3%B3s)*, Szarvas,* [*Szeghalom*](http://hu.wikipedia.org/wiki/Szeghalom)*,* [*Tarhos*](http://hu.wikipedia.org/wiki/Tarhos)*,* [*Telekgerendás*](http://hu.wikipedia.org/wiki/Telekgerend%C3%A1s)*,* [*Tótkomlós*](http://hu.wikipedia.org/wiki/T%C3%B3tkoml%C3%B3s)*,* [*Újkígyós*](http://hu.wikipedia.org/wiki/%C3%9Ajk%C3%ADgy%C3%B3s)*,* [*Újszalonta*](http://hu.wikipedia.org/wiki/%C3%9Ajszalonta)*,* [*Végegyháza*](http://hu.wikipedia.org/wiki/V%C3%A9gegyh%C3%A1za)*,* [*Vésztő*](http://hu.wikipedia.org/wiki/V%C3%A9szt%C5%91)*,* [*Zsadány*](http://hu.wikipedia.org/wiki/Zsad%C3%A1ny)
* **Csongrád megye:** *Ambrózfalva, Apátfalva, Árpádhalom, Csanádalberti, Csanádpalota, Derekegyház, Deszk, Eperjes, Fábiánsebestyén, Ferencszállás, Földeák, Hódmezővásárhely, Királyhegyes, Kiszombor, Klárafalva, Kövegy, Kübekháza, Magyarcsanád, Makó, Maroslele, Mártély, Mindszent, Nagyér, Nagylak, Nagymágocs, Nagytőke, Óföldeák, Pitvaros, Szegvár, Szentes, Székkutas*
* **Jász-Nagykun-Szolnok megye:** *Kisújszállás, Kunszentmárton, Mesterszállás, Mezőtúr, Öcsöd, Szelevény, Tiszaföldvár, Túrkeve*

**b.** A védjegy használatára az alábbi személyek vagy szervezetek jogosultak:

* helyi gazdálkodó: a jogosult települések területén életvitelszerűen jelen lévő gazdálkodó, mezőgazdasági egyéni vállalkozó és mezőgazdasági őstermelő; helyi életvitelű, gazdálkodást folytató magánszemély; valamint helyi életvitelű magánszemélyek többségi tulajdonában lévő, jogi személyiséggel bíró mezőgazdasági főtevékenységű gazdasági társaság;
* helyi társadalmi (civil) szervezet: a jogosult településen bejegyzett székhellyel rendelkező társadalmi (civil) szervezet, amely a jogosult települése(ke)n fejti ki tevékenységét;
* helyi egyéni vállalkozó: a jogosult településen székhellyel vagy telephellyel rendelkező, helyi életvitelű egyéni vállalkozó;
* helyi vállalkozás: a jogosult településen székhellyel vagy telephellyel rendelkező, jogi személyiséggel bíró gazdasági társaság;
* helyi természetes személy: a jogosult településen állandó lakás céljára alkalmas lakóépületben bejelentett lakcímmel rendelkező és/vagy a jogosult településen életvitelszerűen lakó személy.

**c.** Nyilatkozom továbbá az általam képviselt szervezetről, vagy (ha értelmezhető) egyéni vállalkozóról, magánszemélyről, hogy

* nem áll felszámolási-, végelszámolási vagy csődeljárás alatt,
* nincs 60 napnál régebben lejárt köztartozása,
* az elmúlt 5 évben természetkárosítás és/vagy környezetkárosítás miatt jogerős hatósági vagy bírósági elmarasztaló határozat nem keletkezett ellene,
* tevékenységei és/vagy termékei megfelelnek a hazai és európai uniós normáknak, szabályoknak, és illeszkednek a fenntartható fejlődés elvéhez,
* terméke megfelel a szabályzatban foglalt tanúsítványi feltételeknek.

**5./II. Nyilatkozat a termék előállításának módjáról :**

(minimum 1 jellemzőt be kell jelölni)

* Általános gazdálkodás, átállás alatt környezetkímélőre
* Környezetkímélő gazdálkodás (agrár-környezetgazdálkodás programok előírásai szerint)
* Minősített biogazdálkodás
* Egyéb:

**5./III. Kötelezően választható termékjellemzők az előállítás során:**

(minimum 10 jellemzőt be kell jelölni)

* Fűtetlen fóliás termesztés
* Fűtött fóliás termesztés
* GMO-mentes
* Hagyományos hazai fajta: a Dél-Alföldön hagyományosan termesztett növény- vagy hazai tenyésztett állatfajta
* Hormon-mentes tenyésztés/termesztés
* Hozzáadott cukor és édesítőszer-mentes
* Ionizáló/radioaktív sugárzással nem kezelt
* Mesterséges adalékanyag-mentes (a termék, illetve annak alapanyagai nem tartalmaznak mesterséges adalékanyagot, pl. fényező, zseléző, sűrítő, pelyhesítő, térfogatnövelő, állományjavító szert stb.).
* Mesterséges ízfokozó-mentes (a termék, illetve annak alapanyagai nem tartalmaznak mesterséges ízfokozót, pl. aromák). Nem használtak az előállításhoz természetes, de élelmiszernek nem minősülő ízesítőt.
* Mesterséges színezék-mentes (a termék, illetve annak alapanyagai nem tartalmaznak mesterséges színezéket. Magyarországi eredetű, természetes alapanyagú színezés megengedett, pl.: körözött esetében pirospaprika; festőnövények használata. A kifejezetten színezési céllal hozzáadott összetevőt a csomagoláson ez esetben fel kell tüntetni a „Mesterséges színezék-mentes” megjelölés mellé, pl. szederlével színezve). Élelmiszernek nem minősülő természetes eredetű színezéket nem használtak fel.
* Mézzel ízesített
* Műtrágyázás nélkül termelt
* Szermaradvány-mentes. Szermaradvány-mentesnek tekintjük a terméket, ha az alapanyagokkal kapcsolatban fennáll, hogy a gazdálkodó:
  + az agrár-környezetgazdálkodásban meghatározott zöld és/vagy sárga szereket használta az előírásoknak megfelelően, vagy
  + minősített biogazdálkodó, a biogazdálkodásban megengedett szereket használta az előírásoknak megfelelően, vagy
  + vegyszermentes művelési módon, a vegyszerrel művelt szomszédos területektől kellő védőtávolsággal, védőövezettel elválasztott területről gyűjtött terméket állít elő, vagy
  + a növény szermaradvány mentességét hiteles dokumentummal igazolja (az előírt élelmezés-egészségügyi várakozási időket a termelés során megtartotta és a permetezési napló hiteles).
* Szójamentes
* Tartósítószer-mentes (A termék, illetve annak alapanyagai nem tartalmaznak hozzáadott mesterséges tartósítószert. A tartósítást is szolgáló, hagyományos eljárások során a termékhez adott anyagok nem kizáró tényezők, pl. lekvárban a cukor, méz. Megengedettek a hagyományos tartósítási módszerek, pl. a füstölés, a zsírban, sóban tartás.)
* Természetes alapanyagokból készült, amennyiben az előállító saját nyilatkozata szerint a termék 100%-ban természetes (nem mesterségesen előállított) alapanyagok felhasználásával készült. (A csomagolást ilyen szempontból nem tekintjük a termék részének.)
* Természetesen érett (érésfokozó, állományszárító szer nélkül)
* Természetes talajon termesztett
* Vegyszeres növényvédelem nélkül termesztett
* Csak kontakt növényvédőszerek felhasználásával termesztett
* A termék a helyi hagyományhoz kapcsolódik, éspedig: ……………………………………
* A Dél-Tiszántúra jellemző feldolgozási eljáráshoz kapcsolódik, éspedig: ……………………………………………………………………….
* Egyéb előnyös tulajdonság:.........................................................................

**5./IV. Nyilatkozat a helyi termék környezetkímélő csomagolásáról:**

(minimum 2-őt be kell jelölni)

* A termék csomagolása nem szennyezi a környezetet
* A csomagoló anyagok elsősorban újrahasznosított vagy újrahasznosítható, biológiailag lebomló anyagok
* A termék csomagolása főként helyi alapanyagokat tartalmaz (.....%-ban)

**Kelt** (helyszín, dátum): ………………………………………………………….

…………………………………………………………………….

**Védjegyjogosult/Kérelmező**

**Tanúk** (*amennyiben a Védjegyjogosult/Kérelmező magánszemély vagy egyéni vállalkozó*):

|  |  |
| --- | --- |
| Név (olvashatóan): ………………………………  Lakcím:…………………………………………  …………………………………………………  Aláírás:……………………………………….. | Név (olvashatóan):………………………………  Lakcím:…………………………………………  ……..………………………………………….  Aláírás:……………………………………….. |

**Mellékletek**

A pályázati dokumentációhoz szükséges csatolni:

* + Őstermelő esetén: őstermelői igazolvány és betétlap másolata
  + Területhasználatot igazoló dokumentum: pl.: bérleti szerződés, gyűjtési engedély, stb.
  + Térképen kérjük jelölni a védett/Natura 2000 területet, ahol a gazdálkodás történik: legeltetés, gyűjtés, tartás, stb.

1. Kizárólag természetes személy kérelmező esetén kell kitölteni. [↑](#footnote-ref-1)
2. Kizárólag gazdálkodó szervezet esetén kell kitölteni. [↑](#footnote-ref-2)
3. Több, egymástól eltérő jellemzővel rendelkező termék esetén külön-külön kell a nyilatkozatot kitölteni! [↑](#footnote-ref-3)